Česko Slovenská SuperStar (2018)

Česko Slovenská SuperStar je séria častí medzinárodnej relácie z roku 2018. Ide o piate pokračovanie známe skôr už iba pod názvom Superstar, ktoré sa vysielalo na jar 2018 na českej TV Nova a slovenskej TV Markíza.

Porota 
Dňa 20. decembra 2017 bolo oznámené, že porotu budú tvoriť opäť štyria členovia a do porotcovského kresla si už po piatykrát v rámci medzinárodnej verzie šou zasadne Pavol Habera. Ďalšou porotkyňou zo Slovenska bude speváčka Katarína Knechtová, ktorá si úlohu porotkyne vyskúša po prvý raz. Z Česka si do poroty zasadnú taktiež dvaja nováčikovia. Po prvýkrát sa v úlohe porotcu predstaví bývalý účastník Superstar, Ben Cristovao, ktorý sa umiestnil v roku 2009 na siedmom mieste. Porotu uzavrie český spevák Matěj Ruppert.

Moderátori 
Po odmietnutí ponuky moderovať piaty ročník moderátorom Martinom "Pyco" Rauschom a Adely Vinczeová (predtým Banášovej), bolo 6. februára 2018 uverejnené, že moderátorkou nového piateho ročníka speváckej šou SuperStar bude Jasmína Alagičová, ktorá je známa slovenskému publiku predovšetkým zo súťaže krásy Miss Universe SR z roku 2009. Jasmína má okrem modelingu za sebou tiež skúsenosti s moderovaním na stanici Fashion TV. Dňa 22. februára 2018 zverejnila televízia Nova meno svojho moderátora za Česko. Po siedmich rokoch sa do programu vracia moderátor Leoš Mareš, ktorý Česko Slovenskú SuperStar moderoval naposledy v roku 2011.

Úvodné castingové kolá v tomto ročníku historicky prvýkrát prebehli bez moderátora. Jasmína Alagič sa prvýkrát predstavila ako moderátorka až vo fáze Super výber. Leoš Mareš sa k nej pripojí až počas kôl vysielaných naživo.

Castingy

Super výber 
Po skončení úvodných castingov sa súťaž presunula do druhej fázy, v ktorej sa pred porotu postavilo 120 najlepších súťažiacich. Fáza s názvom Super výber pozostávala z viacerých častí, ktoré sa uskutočnili počas troch nocí natáčania. 

Počas prvej noci, ktorej natočenie prebehlo v Kotolni v obci Libčice nad Vltavou, pred porotu predstúpili najprv len dievčatá, ktoré zaspievali iba úryvky piesní na základe čoho ihneď buď postúpili do ďalšej fázy alebo rovno vypadli. V druhej časti noci sa predstavili už aj chlapci, vybraní účastníci znovu individuálne predstúpili pred porotu a tá spomedzi nich vyradila ďalších, aby z pôvodných 120 spevákov zostalo iba 60 najlepších.

V ďalšej časti Super výberu zvyšní súťažiaci pred porotou zaspievali sólo v sprievode kapely.  Boli rozdelení do niekoľkých skupín, každej bola pridelená jedna z piesní: Clean Bandit – Rockabye, Bruno Mars - Billionaire, Emma Drobná – Words, Lady Gaga – Million Reasons, P!nk – Raise Your Glass, The Chainsmokers – Something Just Like This, Imagine Dragons - Radioactive, Rihanna – Diamonds, Kings Of Leon – Use Somebody,  Ed Sheeran – Shape Of You, Shawn Mendes – Treat You Better a Justin Bieber – Love Yourself. Natáčanie prebehlo na zámku Dobříš v Česku. Následne sa natáčanie vrátilo do industriálnej haly, kde sa zvyšných 40 spevákov predstavilo v súboji po dvojiciach.

Dlhá cesta 
Súťažiaci, ktorí prešli celým Super výberom na záver "dlhou cestou" individuálne pristúpili k porote. Tá každému povedala rozhodujúci verdikt. Zo všetkých súťažiach nakoniec vzišla semifinálová dvadsiatka.

Semifinále 
Semifinálové kolá boli prvé kolá vysielané naživo. V tomto ročníku sa odohrávali v priestoroch kostola v Litoměřicích. V prvom semifinále, ktoré prebehlo 29. apríla 2018 sa predstavilo 10 semifinalistov chlapcov, o týždeň neskôr 6. mája zaspievala semifinálová desiatka dievčat. Z oboch semifinále do finálových kôl postúpila iba polovica, teda 5 chlapcov a 5 dievčat, ktorí spolu utvorili finálovú TOP10.

1. semifinále – Chlapci
Hudobný hosť: Ladislav Angyal – "Krása hudby"
Skupinové vystúpenie: "V tobě" ft. Adam Mišík

2. semifinále – Dievčatá
Hudobný hosť: Adam Ďurica – "Jazero" 
Skupinové vystúpenie: "Mandolína" ft. Adam Ďurica

Finále
Zo semifinalistov vznikla napokon finálová TOP 10 s 5 chlapcami a 5 dievčatami. 5. ročník Superstar odvysielal spolu 5 finálových kôl, ktoré sa prenášali naživo z Barrandovských štúdií v Prahe. Každý finálový večer sa niesol v určitej téma a v prvých troch kolách vypadávali hneď dvaja súťažiaci s najmenším počtom SMS hlasov od divákov. Superfinále s poslednou trojicou súťažiacich sa uskutočnilo 10. júna 2018. Diváci svojimi hlasmi zvolili za SuperStar 2018 Terezu Maškovú.

TOP 10

1. finále – Hity No.1
Hudobný hosť: Pavel Callta
Skupinové vystúpenie: "Counting Stars" (OneRepublic)

2. finále – Piesne s venovaním
Hudobný hosť: Ewa Farna
Skupinové vystúpenie: "Wake Me Up" (Avicii)

3. finále – České a slovenské hity, duety
Hudobný hosť: Ben Cristovao, skupina Mirai

Duety

4. finále – Hity minulé a súčasné
Hudobný hosť: Katarína Knechtová
Skupinové vystúpenie: "Spomaľ" ft. Katarína Knechtová

Superfinále
Hudobní hostia: Mariana Prachařová, Mikolas Josef, Emma Drobná
Skupinové vystúpenie: Príbeh nekončí (hymna SuperStar)

Vyraďovacia tabuľka

Sledovanosť

Referencie 

Česko Slovenská SuperStar
Hudobné televízne programy